《大卿范公师厚挽词》
宋代·孙觌

籍甚金闺彦，从容玉帐筹。垂堂惩后戒，徙突慕前修。

忽作隋珠弹，真成赵璧投。宁辞广武械，竟脱楚仪囚。

蹇叔言犹在，殽函骨未收。云何即长夜，不复见焚舟。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。